
Stellingwerfs 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Stellingwerfs is de streektaol vaan e gebeed in Zuidoos-Friesland, westelek Drente en de kop vaan 
Euverijssel. 't Maak deil oet vaan de Nedersaksische taol. Soms weurt't gezeen es subgroop vaan de Drentse 
dialekgroop. 

De Stellingwerve hure neet bij't Fries kolonisatiegebeed; me heet hei daan ouch noets Fries gesproke. De 
perceis grens met't Fries lop trouwes neet gans gliek met de gemeintes Oost- en Weststellingwerf: de 
Ooststellingwerfse dorpkes Haulerwijk en Waskemeer zien Friestaoleg, 't dorp Noordwolde heet e dialek 
wat al de Groningse kant opgeit. 't Oestelek deil vaan Femsterland is weer wel Stellingwerfstaoleg. 

Sommege kinmerke laote ziech dudelek op't Fries trokleie. Zoe oontbrik't reflexief sik "zich", boe me hem 
veur gebruuk. 't Saksisch einheidsmiervoud op -t is vervange door eint op -en ( zi'j slaepen, neet zi'j slaopt ). 
Ouch typisch Stellingwerfs is't verandere vaan de aw aa in ae, neet in ao wie dat in de umgeving gebaort. E 
Stellingwerfs sjibbolet is daan ouch 't Waeter klaetert teegn de raemen dat't daevert. 

Wievaol't Stellingwerfs nog gesproke weurt is neet perceis bekind. Behave aon't Nederlands moot dit 
dialek ouch aon't Fries terrein eweggeve; veural Ooststellingwerf is sinds de negentiende iew sterk verfries. 
De Stellingwervers zien evels good taolbewos en't dialek weurt deks opgesjreve. Dao is 'ne Stellingwerfsen 
dictionair, dee oet neet minder es veer ben besteit. 

Externe link 


■ Stellingwerfse sjrieverskrink (http://www.stellingwarfs.nl/) 

